Agnar Smári skoraði níu mörk fyrir Val á Selfossi.vísir / vilhelm Leikurinn fór heldur venjulega af stað fyrstu mínúturnar en í stöðunni 3 - 4 á 6. mínútu fékk Atli Ævar , línumaður Selfoss , beint rautt spjald . Rauða spjaldið virtist knýja Selfyssinga áfram enn frekar og úrskurðaði það að Selfyssingar leiddur með 2 - 4 mörkum allan fyrri hálfleikinn . Í seinni hálfleik byrjuðu Valsarar að taka Hauk Þrastarson úr umferð sem og að Daníel fór að klukka einn og einn bolta í marki Vals . Á 45. mínútu jöfnuðu Valsarar og var leikurinn stál í stál fram að loka sóknunum . Valsarar stóðu engu að síður uppi sem sigurvegarar , 31 - 33 , og því búnir að vinna átta leiki í röð . Við þennan sigur komast Valsarar í 3. sæti deildarinnar með 19 stig en Selfyssingar , sem þurftu að lúta í lægra haldi , eru í 5. sæti með 17 stig . Lítið þarf samt að gerast til að færast upp og niður í töflunni þegar næsta umferð byrjar í lok janúar á nýju ári . Einungis 3 stig skilja á milli 3. og 7. sætis deildarinnar . Engin skýr ástæða er fyrir að Valsarar unnu þennan leik annað en þeir skoruðu fleiri mörk en Selfoss . Liðin spiluðu virkilega svipað í dag leikurinn var hraður , spennandi og fullur af mörkum . Lítið var um markvörslu beggja megin en varnir liðanna spiluð vel engu að síður . Ákvörðun Vals um að taka Hauk Þrastarson úr umferð riðlaði mögulega sóknarleik Selfyssinga um stundarkorn áður en þeir fundu aðrar lausnir og gaf þeim mögulega pínu yfirhöndina undir lok leiksins . Frábær leikur annars og skemmtilegur á að horfa . Í liði Selfoss fóru bæði Haukur og Hergeir mikinn í sóknarleik síns liðs . Hergeir skoraði 10 mörk úr 13 skotum og skapaði 3 færi ásamt 2 stoðsendingum . Haukur skoraði 9 mörk úr 13 skotum og skapaði 9 færi ásamt 7 stoðsendingum . Síðan spiluðu þeir tveir einnig stórt hlutverk í varnarleik liðsins sem var fanta fínn heillt yfir . Í liði Vals voru þeir Agnar Smári og Anton Rúnarsson atkvæðamestir , Agnar var með 9 mörk úr 11 skotum og Anton var með 8 mörk úr 11 skotum ásamt 4 sköpuðum færum og 3 stoðsendingum . Markvarslan beggja megin var ekki upp á marga fiska en Selfoss var bara með 7 bolta varða í heildina og Valsarar einungis 8 . Núna tekur við gott jóla og landsleikjahlé og mun Olís deildin ekkert fara í gang aftur fyrr en upp undir lok janúar . Liðin fá því tíma til að tjasla sínum mönnum saman og gefa þeim púst fyrir loka hnykkinn í deildinni og síðan seinna meir úrslitakeppnina . Selfoss mætir HK að nýju ári og Valsarar heimsækja ÍBV til Vestmannaeyja .